Saidmurod Davlatov Fikrlash Strategiyasi kitobi.

Saidmurod Davlatov aytganday inson bu dunyoda boshqa jonzodlardan bitta narsasi fikarlashi bilan ajralib turadi. Bizning aqlimiz yoshligimizdanoq shakllanib bo’larkan. Bu bizga esa atrofimizdagilarni tushinishimizga yordam berardi. Bizning kim bo’lishimiz o’ylash qobilyatimizga bog’liq. Agar biz boylar va kambag’allar o’rtasidagi farqlarni tushinib yetsak, o’z taqdirimizni o’zgartirish imkoniyatiga ega bo’lar ekanmiz.Bizning muvaffaqiyatga erishishimiz yoki unga erishmasligimiz ham aynan fikrlashimiz bilan belgilanar ekan. Biz kim bo’lishimizdan qat’iy nazar erkak yoki ayol hammamiz birday tug’ilamiz. Shunisi aniqki barchamiz yoshligimizdan boshlab muvaffaqiyatni orzu qilamizu, muvaffaqiyatsizlik haqida o’ylab ko’rmaganmiz. Ammo biz o’ylaganlarimiz qolib o’ylamaganimizga ro’baro’ bo’lamiz. Buning sababi nima? Biz esa ushbu kitobdan shunga javoblarni olamiz. Biz kim bo’lishimiz, qanday sharoitda yashashimiz, boy yoki kambag’al bo’lishimiz faqat o’zimizga bog’liq ekan. Bizlar har tomonlama o’qisak, o’rgansak, izlansak hayotda biznesmen darajasiga yetgunga qadar ko’plab xatolarga uchragan ustozlardan bilimlarini olib hayotga tadbiq qilsak, albatta muvaffaqiyatli bo’lar ekanmiz. Agar shu ishlarni qilmasdan oddiy odamlar orasida huddi ularday fikrlab, hayot yo’limizni huddi o’shalarday davom etirsak, muvaffaqiyatdan og’iz ochmasak ham bo’lar ekan. Shuning uchun o’z fikrlashimizni o’zgartirishimiz va olg’a qadam bosishimiz kerak. Aksi bo’lsa umrimiz nolishlar, erishib bo’lmagan yutuqlar bilan to’lib o’tib ketar ekan.

1.Kambag’allar pulga ishlashadi, boylar pulni ishlatishadi.

Bundan men shuni tushindimki kambag’alikning ayni sababi ular pulni ishlatishni emas, balki pulga ishlashni o’ylashar ekan. Yani qayerdadur ishlab hali olmagan oyliklariga u narsa olishim kerak, bu narsa olishim zarur, oyligimni olsam yana oz-moz qarz havola qilib bo’lsa ham uyimni tamirlayman yoki farzandlarim to’yini qilaman deyishar ekan. Yani bu yerda faqat kirimsiz chiqim formulasi ishlamoqda. Bundan ko’rinib turibdiki bu yurishda ular faqat muvaffaqitaysizlikga uchrashlari aniq. Chunki ular topgan pullarini hech bo’lmaganda kelajagi uchun bo’lsa ham ma’lum bir qismini olib qo’yishni hayollariga ham keltirishmaydi. Ana endi boylarga o’tadigan bo’lsam ular buni ayni teskarisini qilishar ekan. Ular harajatni ikkinchi o’ringa o’tkazib, birinchi o’rinda qanday ko’p pul topish va uni qaysi yo’l bilan o’zida saqlab qolishni o’ylashar ekan. Bundan ko’rinib turibdiki biz pulni ishlatishni, bor pulimizdan daromad olishni chuqurroq o’rganib olishimiz lozim.

2. Pulning qadri juda kam. Qadr faqat qo’liga pul keladigan odamda bo’ladi.

Kambag’allar men buni bilaman deb o’ylashar, boylar esa shu narsa menga yordam bersa demak shuni qilishim kerak deb o’ylashar ekan. Kambag’allar shu bilaman deyish orqasidan, juda ko’p narsalardan mosuvo bo’lishadi. Ho’p yaxshi ular bilishsa, nega unda shundan chiqish yo’lini ham bilib boy bo’lishmaydi. Axir bilish bilan tushinishning ham farqi borku. Buning uchun aynan qayerdadur o’qish talab qilinmaydiku. Mana masalan kambag’al odamdan nima uchun kambag’al bo’lganini so’rasak, o’ylab ham o’tirmay bunda son sanoqsin sabablarni keltiradi. Kimdur bolalarimni deb shunday bo’ldi desa yana biri boshqa arzimagan muammolarni keltirishadi. Boylar esa bolalarim borligi uchun boy bo’ldim deb aytishadi.

Dunyodagi kambag’al odamlarga nimani aytmang, nimani ko’rsatmang ularga farqi yo’q. Ular faqat bilishini aytishadi vassalom. Lekin ushbu kitobda keltirilgan faktlardan kelib chiqadigan bo’lsak buni noto’g’ri ekanini aniq bilib olishimiz mumkin. Yani aytmoqchimanki kambag’allar nima uchun kambag’alligini bilaman deb o’ylashadi. Afsuski undan chiqishga harakat ham qilmay buni farzanlari miyyasiga singdirib o’tib ketishadi. Boylar ham shunday qiladi, Ammo ular buni farzanlariga boshqacharoq qilib tushintirishadi.

3. Fikr faqatgina qobilyatli odamning qo’lidagina daromad beradigan capital bo’ladi. Kambag’al odamlar olamonga o’xshab fikr qiladilar. Mana masalan ular kim nima qilyapdi? Men ham shuni qilishim kerak. Kim uy quryabdi, kim undoq, kim bundoq ish bilan mashg’ul? Uni tezda aniqlashim va ular qilayotganlarini men ham qilishim kerak deb o’ylashadi. Buning sababi ularning shaxsiy fikrlarining yo’qligidadir. Boylarning fikri esa faqat o’ziga tegishli bo’ladi. Ular barchasini birinchi bo’lib qilishga urinishadi. Chunki ular bilishadi, ularga berilgan hayot bir marta berilgan va uni faqat o’ziniki ekanligi bilishadi. Mana masalan boshiga ish tushdi deylik ular shunday bo’lishi kerak ekan bo’ldi. Shunday bo’lishiga o’zim ayibdorman. Endi esa undan chiqish yo’lini topishim va chiqib olishim kerak deyishadi. Bu esa o’zini alohida shaxsday fikr qilishni anglatadi. Kambag’allar esa bundan chiqish uchun qolganlar nima deyishini o’ylashadi. Axir hamma qilganini qilsa, hamma o’ylaganday o’ylasa u ham o’shalar olgan natijani oladiku. Buning o’rniga huddi boylarday fikrlab, ularday oldinga intilish yaxshi emasmidi? Hulosa Boshqalarga o’xshamasligimizni tushinib oling. O’zingizni o’rganing va yaxshi ham ko’ring. Agar o’zingizdagi biror narsa yoqmasa shuni o’zini tuzating. Asosiysi javobgarlikni o’z qo’lingizga oling.

4.Boy odam kambag’al odam bilan qo’rquvga munosabati bilan farq qiladi.

Kambag’al odamlar fikrlashda qo’rqishar ekan. Ularga qandaydir taklif aytsangiz, norozilik bildirib borini ham yo’qitib qo’ymaslikni o’ylashadi. Keyin esa o’zida boriga mashina yoki maishiy texnika sotib olib, pullarini tezda yo’q qilib yuborishadi. Chunki ular o’ylashadi hozir shuni olmasam, bu ham oilaviy ro’zg’orga kirib ketadi deb va yana nimadur olib qo’yib bir kun kerak bo’lib qolar deyishadi. Boylar esa bunga boshqacha yondashadi. Masalan ular hozir pulim bor endi uni sarflashim kerak emas, balki undan foydalanishim kerak deyishadi. Yani ular hozirgi kuni bilan yashab kelajakni rejasini tuzishadi. Bu bilan esa boy odamlar juda ko’p muvaffaqiyatga erishib olg’a yurishaveradi. Hulosa ko’pincha bizni qo’rquv to’xtatib turadi va maqsadimizga yetishishga halaqit beradi. Bundan ko’rinib turibdiki bizlar qo’rquvimizni yengishimiz va o’zimizni qo’lga olishimiz kerak.

5.Fazilati ko’p inson katta pul topishni bilib, topganini aql bilan sarflashni o’rgansa fazilatini yana ikkitaga ko’paytirgan bo’ladi. Kambag’al insonlar oldilarida to’siq ko’rishar, boylar esa imkoniyatni ko’rishar ekan. Biz nimanidur orzu qilib unga erishishni xohlasak albatta yo’limizda to’siq uchrashi aniq. Bu albatta bor gap. Chunki qiyinchiliksiz muvaffaqiyat bu sarob deb ataladi.Bu bilan aytmoqchimanki shunchaki qiyinchilik kelganda fikrimizni o’zgartirishimiz, to’siqlar har doim bo’lishini, lekin ulardan o’tish kerakligini o’ylashimiz kerak ekan. Chunki muvaffaqiyatga erishish haqqi to’siqlardan o’tishdan boshqa narsa emas. Bundan buyog’iga biz hamma fikrimizni imkoniyatga qarata olsak, imkoniyatni doim topib olar ekanmiz. Bu esa muvaffaqiyat demakdir.

6.Pulga to’ymaslik. Agar to’ydirishning iloji bo’lmasa pulga ehtiyojdan ko’ra yomonroq bo’ladi. Chunki xohish qancha ko’paysa ishtiyoq ham ko’payadi. Kambag’al odamlar ochko’zlik tomondan, boylar esa barqarorlik tomondan o’ylashar ekan. Masalan juda ko’pchilik odamlar hech narsa qilmay turib juda ko’p narsaga ega bo’lmoqchi bo’lishadi. Eng qizig’i ular hech qanday qiyinchiliksiz, kerak bo’lsa uyda yotsayu kimdur ular o’ylaganday qilib bersa va unga arzimagan chaqa berib qutilsa. Bu holatda ularni kim deb atash mumkin. Kitobda aytilganiday gapiradigan bo’lsak ularni ochko’z deb atashimiz o’rinli bo’ladi. Boylar esa buni aksini yani barqarorlik tomondan o’ylab amalga oshiradi. Ular hech qanday qiyinchiliksiz muvaffaqiyatdan og’iz ochmaydilar. Axir xalqda bir gap borku tez kelgan narsa tez ketadi degan. Ular shunday o’ylashadiki odam muvaffaqiyatga erishishi uchun dastlab unga loyiq bo’lishi va uni qabul qilishga tayyorligini ko’rsatishi kerak. Maqsadga yetish uchun harakatingiz doimiy bo’lsin. Muvaffaqiyat tez bo’lishiga umid qilmaslik, tez boyish fikriga aldanib qolmaslik kerak.

7. Ko’p pul toppish botirlik, uni saqlay olish aqllilik, uquv bilan sarflash esa san’at bo’ladi. Kambag’al odamlar qora kunga pul yig’ishni fikrlashadi. Lekin ular bilishmaydiki o’sha olib qo’ygan pullari o’zi bilan qora kunni ham olib kelishini. Shaxsan o’zim ham bunday holni boshimdan o’tkazganman. Keyin esa bu ishim no’g’ri ekanligini tushinib, pulni kelajagim uchun deb yig’ishni boshlaganman. Shuning uchun pulni yig’ish kerak bo’lsa huddi boylar singari ish tutish zarur. Boylardan gapiradigan bo’lsam ular pulni imkoniyat bo’lganda ishlatish kerak deb yig’ishadi. Bu esa ularga haqiqatdan ham omad eshiklarini ko’rishlariga olib keladi. Yani ular o’ylashadiki imkoniyat kelganda yig’gan pullaridan foydalanib qolish imkoni bo’ladi deb.

8.Pulning o’zi maqsad emas, pul faqat qo’ygan maqsadingiz uchun kerak bo’ladi. Kambag’al odamlar pul mendan alohida deb fikr qiladilar. Ular boylar haqida shunday o’ylashadiki, boylar qallop, ulardan hech qanday foyda yo’q, pul so’rasang eshikni ko’rsatib qo’yishadi, juda ziqna ular deyishadi. Ammo yaqqol ko’rish mumkinki kambag’allarning birortasi ham o’zlari aytganlarga amal qilmaydi. Shuning uchun bo’lsa kerak pul mendan alohida deb fikrlashlari. Ularni yana bir gaplari qiziq. Menga pulning ahamiyati yo’q, lekin menda ham shuncha pul bo’lganida boylar qilgan ishni qilardim deyishadi. Buni qarangki ular hatto gapirayotgan gaplarini ham tushinishmaydi. Qisqa qilib aytsam ular boylarni yoqtirishmaydi. Boylar esa unday emas. Balki ular pulni sevishadi. Kerak bo’lsa turmush o’rtoqlariga men seni sevaman, pulga muhabbatim cheksiz deyishadi. Yana ular bu pullar qancha ko’p bo’lsa shuncha yaxshi, chunki ko’p pul bilan ko’p yaxshiliklar qilaman, bolalarimga katta imkoniyatlar eshigini ochaman va bu bilan o’zimni baxtiyor his qilaman deyishadi. Hulosa pul bu imkoniyat. Pullar biz uchun yaqinlarga muhabbatimizni ko’rsatishga va orzuyimizga erishishga yordam beradi. Yana u yaxshilik qilishga ham imkon yaratadi.

9. Pulni arziganidan ko’p ham, kam ham hurmat qilma. Pul yaxshi xizmatkor lekin yomon ho’jayin. Kambag’allar kimnidir ayblab fikr qiladilar. Misol uchun kambag’al hech nima qila olmayabdi. Shunda u bunga sabab qidiradi va davlatni, ota-onasini yoki shunga o’xshash boshqa narsalarni aybdor deb topadi. Bu bilan ular men qashshoq oilada tug’ilganman, davlat oyligimni juda oz belgilagan deb nolib yurishadi. Hullas ular ko’rgan bilgan barcha narsadan ayb topib dunyodan pushanmonlarcha o’tib ketishadi. Boylar esa tajribasi, o’quvi yoki bilimi yo’qligi tomondan fikrlashadi. Agar nimadir o’xshamasa boshqalarni ayblashmaydi. Balki bunda o’zlarini bilimsizliklarini aytib, o’z ustida ko’proq ishlashni o’ylay boshlashadi. Hulosa agar ishingiz yurishmayotgan bo’lsa bu boshqalarning aybi emas balki bu sizning bilimingiz yetishmaganligidan bo’ladi.

10. Kelajakdan qo’rqma, o’tmishni hurmat qil. Omadsizlik yangidan boshlashga, aqlliroq bo’lishga imkon beradi. Kambag’allar, odam bilan uning xatosi bitta narsa deb o’ylaydilar. Yani odam xato qilgan bo’lsa, demak u shunday qilmoqchi bo’lgan. Shuning uchun ko’pincha kambag’allarning tuyg’usi aqlidan ustunroq bo’ladi. Ba’zan ular xatoga yo’l qo’yganda boshqalarga baqirib janjallashadilar. Kimdandir hafa bo’lib, kimnidir ayblaydilar. Boylar esa odam boshqa, uning xatosi boshqa deb o’ylaydilar. Yani ular hamma ham xato qiladi. Chunki hammamiz ham bir xil odamlarmiz, shunchaki yashash sifatimiz boshqacha deyishadi. Odamdan xato qilish huquqini olib qo’yib bo’lmaydi. Chunki xato qilmaydigan odamning o’zi yo’q. Odam nimagadir harakat qilganda dastlab adashishi tayn. Bu esa unga hayotiy dars bo’lib, komillikga yo’l ochadi. Mana bu haqiqiy boylarcha fikr. Hulosa. Hamma ham xato qiladi. Ba’zan yaxshiroq bo’lish uchun ham xato qilishi mumkin. Xato bizga bebaxo tajriba beradi. Usiz dunyoni bilib bo’lmaydi.

11.Boylikning bizga xizmat qiladigani yaxshi. Bizni xizmat qildirgani yomon. Kambag’al odamlar hamma narsani keyinga qoldiradilar. Shuning uchun kambag’allarning ko’pi orzusining orqasidan emas vaziyat taqazo qilgan tomon yurishga majbur bo’lishadi. Ular o’zlariga o’zlari maqsadim bor, lekin tirikchilik uchun boshqa ishni qilib turaman. Biror imkoniyat paydo bo’lishi bilan o’z ishimni ochaman va orzuyimga erishaman deb o’ylashadi. Aslini olib qarasak ular orzu-maqsadlaridan kundan kunga uzoqlashib ketishaveradi. Bunday hayol odamni fikrini buzadi. Odam har kun minglab bahona topishi mumkin. Masalan ertaga qilaman, esimda yo’q, charchadim va yana shunga o’xshash bahonalar. Bular esa odamning keyin deb nomlangan tushinchasini boshlanishi bo’ladi. Lekin hamma narsani keyinga qoldirib bo’lmaydi. Orzuniku aytmasa ham bo’ladi. Sababi biz qilgan va qilishdan bosh torgan ishlarimiz umrimizning bir bo’lagi sanaladi. Bu fikrga boylar nuqtai-nazaridan qarasak, ular qat’iyat tomondan, hozir deb o’ylashlarini anglashimiz mumkin. Ular bilishadi bugun qilmasa ertaga uning yuki ikki barobar oshishini. Ular o’zlarini tashvishga qo’yishdan ko’ra, uni oson chetlab o’tib ketishadi. Ular shuni ham bilishadiki bugungi ishni ertaga qo’ysa qilgan harakati yetmay kamroq bo’lib qolishini. Shuning uchun ham boylar hozirgi vaqtidan foydalanishadi.

12. Boylar uchun pul faqat vosita. Axmoqlar uchun esa maqsad. Kambag’al odamlar osmondan tushganday bo’lsa deb orzu qiladilar. Ular ko’pincha tekinga narsa olishga,tekin xizmat qildirishga intiladi. Arzon mol izlaydi. Yani hech qanday harakatsiz hammasi osmondan tushganday bo’lishini xohlaydi. Lekin bunday hol hech qachon bo’lmaydi. Axir olishdan oldin berish kerak degan gap aniq aytib o’tilganku. Boy odamlar esa hamma narsa pul turadi deb fikr qiladilar. Yani ular xursanchilik bilan qimmatli kiyimlardan, qimmat buyumlardan foydalanishadi. Uyning ham eng zo’ri ularga tegishli. Sababi ular bularning barchasini pulini to’lab qo’yishgan. Boylar o’z fikrlarini hamma narsa pul turishiga o’rgatishgan. Bu dunyoda tekin narsa bo’lmaydi. Tekin narsa keraksiz narsa deb aytganlari ham bekorga emas. Boy odamlar hamma narsa omad, sevgi, so’g’lik va yana shunga o’xshash narsalar pul turishini bilishadi. Shu bilan birga har bir orzu, har bir narsaning vaqti bor va tekinga hech narsa topib bo’lmasligini takidlashadi. Hulosa. Hamma narsaning haqqi bor va uni to’lash zarur.

13. Boylikni yomon ko’radigan odam, aslida boyishdan umidini uzgan odam bo’ladi. Kambag’allar hamma muammo puldan kelib chiqadi deyishadi. Bunday fikr kimdandir qarz olganida va uni vaqtida qaytara olmaganligidan paydo bo’ladi. Kambag’allar pulni baxtsizlik manbai sifatida qabul qilishga o’rganib qolganlar. Yana ular ko’chada, gazetada va televizorda har xil ko’ngilsiz voqealarni ko’rib unga ishonib qolishadi va pulni deb men ham shu ahvolga tushganimdan ko’ra pulsiz och qornim tinch qulog’im deb yurganim ma’qul deb yuraverishadi. Aslida esa bunday emas. Boy odamlar bunga boshqa tomondan qarashadi. Ular pulning o’zi hech narsa qila olmaydi, hayotdagi hamma muammo pul kamligidan bo’ladi deydilar. Boylar muammo va kelishmovchiliklar pul yo’qligidan chiqishini, lekin pul yo’qligini muammo bo’lmasligini bilishadi. Ularning fikricha muammo istak yetishmasligi va mehnat qilishni xohlamaslikdan kelib chiqar ekan.

14. Sen egalik qiladigan pul erkinliging, sen orqasidan quvadigan pul esa qulliging. Kambag’al odamlar to’g’ri yashab boy bo’lolmaysan deydilar. Boylar bo’lsa to’g’ri bo’lsang boy bo’lasan, to’g’ri bo’lmasang yo’q deydilar. Buni qarangki 2 xil o’ylaydigan odamlar 1 vaziyatda 1 narsani 2 xil qabul qilishyabdi. Kambag’allar to’g’ri bo’lib boy bo’la olmasligiga to’liq ishonishadi. Ularning fikricha biror joyda ishlab daromad olish mumkinu bo’lmasa yo’q. Umuman olganda bundan nimani tushinish mumkin. Agar ishga borsangiz oylik olasiz. Yani vaqtingizni va bilimingizni pulga almashtirasiz. Bu esa ishdan daromad olish deyiladi. Bu bilan hech qachon boyib bo’lmaydi. Shuning uchun bo’lsa kerak ko’pchilik to’g’ri yo’l bilan boyib bo’lmaydi deyishlari. Boylar esa har doim bitta oldinda bo’lishadi. Ular shu yerda chegaramga yetdim. Endi keyingi qadamni qo’yishim kerak, butun umr ishlolmayman, menga ishlaydigan capital yig’ishim kerak deb o’ylaydilar. Buning uchun ular o’qib pulni ko’paytirish bilimlarini oshirishadi. Boylar shunday qiladiki kambag’al odamga qarab menga bunday yashash to’g’ri kelmaydi. Umrimning oxirigacha kimningdir beradigan oyligiga qarab o’tira olmayman, bu ish menga orzu qilgan narsalarimni bermaydi deb o’ylaydilar.

15. Boylikning qanchaligi daromad bilan emas odamning odati va qanday yashashi bilan o’lchanadi. Kambag’allar o’zim yoki meniki deb fikrlashadi. Pulga kelganda kambag’al odam faqat o’zini o’ylaydi. Har bir tiyinning hisobini qiladi. Yaqinlari bo’lishiga qaramay oilasiga bemalol zug’um qilishi mumkin. Shuning uchun kambag’allik tomondan fikr qiladigan odam pulga kelganda faqat o’zini o’ylaydi. Negalini tushinish ham tushintirish ham qiyin. Lekin hayotda shunday bo’ladi. Buning uchun ularni hudbin deyish yaramaydi. Ammo shu masalada ular hudbinlik qilishadi. Boylar bo’lsa adolat va tenglikni o’ylab fikr qilishadi. Masala pulda bo’lsa ham ular ikki tomonga ham foydali bo’ladigan yo’lni topishga, masalani ikkala tomonning ham manfaatini o’ylab hal qilishga harakat qilishadi. Ular kimdir yutadi kimdir yutkazadi deb o’ylashmaydi. Hammasi adolatli bo’lishi va yutkazgan tomon bo’lmasligi kerak deyishadi.

16. Pul topishdan maqsad bekorchilik qilish emas, foydali bo’ladigan vositani ko’paytirishdir. Kambag’allar faqat o’zlariga ishonadilar. Bir o’zingiz bo’lsangiz hamma narsani qilishga ulgurmaysiz. Unga na vaqtingiz, na kuchingiz yetadi. Odam nimanidir shakllantirib orzusiga yetishishi uchun bir nechta narsa kerak. Bilim, vaqt va bundan tashqari qator narsalar kerak bo’ladi. Ko’pincha nimadir kamlik qiladi. Masalan aloqa bor lekin pulingiz bo’lmasligi yoki buning teskarisi bo’lishi mumkin. SHuning uchun kambag’allar nima qilish kerakligini o’ylashganda o’z imkoniyatidan foydalanib, muvaffaqiyatni hisoblab ko’rishadi. Agar odam boylar tomondan o’ylasa u keyiniga qarab fikrlaydi. Boylarday o’ylaydigan inson o’zida ertaga bo’ladigan odamni ko’radi. Buning uchun esa kerak bo’ladigan qobilyatini rivojlantiradi. O’qiydi, o’rganadi,izlanadi, aloqalar o’rnatadi va muvaffaqiyat tomon qadam bosadi. Chunki boylar fikrlariga, imkoniyatlariga va aloqasiga ishonadilar. Ular shu fikrni amalga oshirsam hayotimni o’zgartiraman, maqsadimga yetaman deyishadi. Ular ma’lumot to’plab, tanishlar ortirib orzularini amalga oshira olishadi.

17. Kambag’allar boy bo’lganimdan keyin hayriya bilan shug’illanaman deb o’ylashsa, Boylar boyish uchun hayriya bilan shug’illanish kerak deb o’ylashadi.

Kambag’allar ehtiyoji borlarga yordam bergim keladi, ammo hozir o’zimda ham pul yo’q va ulardan meni ham farqim yo’q deyishadi. Lekin o’ylab qarasak shunday o’ylaydiganlarning ko’pi umuman boy bo’lishmaydi. Boylar esa buni tushungan holda, agar boy bo’lmoqchi bo’lsang hozir hayriyaning ayni vaqti ekanligini bilishadi. Boy odamlar o’ziga to’q yashaydilar. Aytadigan bo’lsak ularning uylari, yeguliklari, kiygani kiyimlari juda ko’p. Boylar yana shuni ham bilishadiki yetishmovchilik kambag’alning boshida bo’lishini va shuni o’zgartirish kerakligini ham. Qisqa qilib aytganda boy bo’lish uchun, muvaffaqiyatga erishish uchun hayriya bilan shug’illanish darkor. Hamma narsa aynan shundan boshlanishini unutmaslik kerak.

18. Kambag’allarning ko’p yomon odati bor. Eng ko’p tarqalgan yomon odatlaridan biri olib qo’yilgan pulni ishlatsa bo’ladi deb o’ylaydilar. Bu bilan ular nima qilishadi. Qo’llariga pul tushganda shu pulga yashab, oilaviy ehtiyojlarini qondirishadi. Lekin oxirida nimadur qolishiga umid qilib, o’zlariga-o’zlari tejashga harakat qilaman, albatta ozgina olib qo’yaman deyishadi. Har oy shu bir xillik takrorlanaveradi. Ammo ular hech qachon vadasida turisholmaydi. Boylar esa olib qo’yilgan pul faqat pulni ko’paytirish uchun ishlatilishini biladilar. Boylar yana agar boshida pul olib qo’ymasam keyin imkon bo’lmaydi deb pul yig’ishni boshlaydilar. Chunki ular hayot tarbiyasini olishgan. Shuning uchun ular qo’liga pul tushishi bilan birinchi navbatda tushgan pulning 10 % ni kelajak uchun olib qo’yishadi va unga umuman tegmaydilar. Aynan shu yo’l bilan yig’ilgan pul keyichalik yangi daromat olib kelishi bilganlarini uchun. Bu esa kelajakda daromat olishning ajoyib bir qonuni.

19. Kambag’al yashashga majbur bo’lgan har bitta odam bunday yashash qimmat turishini biladi. Kambag’allar yolg’izlik tomondan o’ylaydilar va o’zim qilaman deydilar. Yani ular hech kimga ishonishmaydi va boshqalar menday qila olmaydi deyishadi. Shuning uchun agar biror ish qilishni xohlasang uni o’zing qil degan falsafaga ishonadilar. Lekin shunisi aniqki bir kishi hammasiga ulgira olmaydi. Boylar esa ko’pchilikning ishini bir odam qila olmasligini bilishadi. Shuning uchun ular sabr bilan ishlab, jamoa yig’adilar va ularni o’qitadilar ham. Bu ish juda qiyin ammo bu bilan ular juda ko’p natijalarga erisha oladilar. Ular faqat men bizdan kattaroq bo’lmaydi. Chunki bitta odam ko’pchilikdan ortiq ish qila olmaydi deb fikrlashadi. Shu bilan birga ko’pchilik fikri ko’p imkoniyat berishini aniq tushinishadi.

20. Kambag’al odamlar o’zimniki yoki o’zimga yaqin deb o’ylardilar. Ko’p kambag’al odamlar vatanida, iloji boricha uyiga yaqinroq joyda, hech bo’lmasa o’zining tumanida tadbirkorlik qilishni xohlaydilar. Ular boshqa joyda ishlash qiyin, muammo ustiga muammo, undan ko’ra o’z uyingda ishlagan yaxshi chunki bu yerda hamma tanish, til topish oson, hamma narsani tushinasan deb fikr yuritishadi. Boylar bo’lsa pulni millati yo’q, muvaffaqiyatning vatani yo’q, baxtning chegarasi yo’q deb fikrlashadi. Ular shu falsafa bilan ish ko’rishadi. Shuning uchun ko’zga ko’ringan katta kompaniyalar siz bilan biz yashaydigan joyda ishlaydilar. Pulga vatan, din yoki millat kerak emas, balki unga yaxshi sharoit, ko’proq imkoniyat va tinch vaziyat kerak holos.

21. Kambag’al odamlar daromatni odamning o’zi topadi deb o’ylashadi. Ko’p hollarda ular ertadan to kechgacha ishlab, agar ko’p pul topishni xohlasam ko’proq ishlashim kerak deyishadi. Natijada kambag’allarning ko’pi ikki, iloji bo’lsa uchta ishni qilishadi lekin boy bo’la olishmaydi. Chunki ko’p pul topishning bitta yo’li ko’proq ishlash deb o’ylashadi. Lekin bu ayni no’tog’ri yo’lni boshlanishi ekanligi haqida bilishmaydi. Boylar esa daromatni pul topadi deb fikrlashadi. Eng yaxshi ishchi ham pul ekanini bilishadi. Ular pulga muammoni hal qiladigan narsaday qarashmaydi, balki unga orzuga eltuvchi vosita sifatida qarashadi. Shuning uchun ham ular pulni befoyda ishlatishdan tiyilishar ekan. Sababi befoyda ishlatilgan puldan ko’ra undan oladigan daromat yaxshiroq ekanligini bilishadi.

22. Kambag’al odamlar pul bilan vaqtni bir-biridan ajratib qo’yadilar. Ular arzimagan bo’lsa ham arzonroq olish uchun qimmatli vaqtlarini berib butun bozorni aylanishadi yoki uhlashadi, televizor bilan mashg’ul bo’lishadi. Ular vaqtni qadrlamay, vaqt pul turishini tushinishmaydi. Ular oxirini tushinmasdan butun vaqtini bekorga ketkazadi. Bu bilan esa kambag’al bo’lib qolaverishadi. Kambag’allar vaqtni qadrlash o’rniga pul qadrini oshirishadi. Axir kelajakda pul bo’lishi yoki bo’lmasligi ham vaqtga bog’liq emasmi? Boy odamlar esa vaqt bilan pulni bir narsa deb o’ylaydilar. Agar vaqt tog’ri sarflansa, pulni o’zi uchun ishlatish mumkinligini, agar harakat birga bo’lsa tezroq boyish mumkinligini aniq bilishadi. Shuning uchun ham ular vaqtlarini bekorga o’tkazmay undan unumli foydalanishadi.

23. Kambag’al odamlar pul yig’sam boy bo’laman deb o’ylaydi. Ular xohlasam boy bo’la olaman, buning uchun pul to’plash kerak xolos deb o’ylashadi. Gaplarida jon bor, ammo shu pul to’planguncha vaziyat ham joyida turmaydiku. Yani pul to’plashning o’zi bilan boyib bo’lmaydi. Bunday yo’l bilan boyish juda qiyin. Chunki bunda pulning qadri tushib narxlar oshadi va yig’ilgan pullarni yeb qo’yadi . Kambag’allarning ko’pi ishlab kelajak uchun pul olib qo’yishim kerak deb o’ylashar ekan. Lekin ular buni faqatgina harakatning boshlanishi ekanligini tushinmas ekanlar. Boylar esa boy bo’lish uchun pulni ko’paytirish kerak deb o’ylashadi. Ular sabr bilan pul yig’ib va vaqti kelishi bilan undan foydalanishni boshlashadi. Boylar bu uchun pulni boshqarishning yangi bilimlarini olib, o’z malakalarini oshirishadi. Chunki ular bilishadi agar pulni ko’paytirish uchun kerakli bilimlarni vaqtida olmasa, umid bilan to’plagan pullari havoga uchib ketadi.

24. Kambag’allar tadbirkorlik qilish uchun pul kerak deb o’ylaydilar. Shunday o’ylaganlari uchun ko’pchilikning o’z biznesi bo’lmaydi. Ular agar pulim bo’lganda biznes bilan shug’illanib boyib ketardim deb hayol qilishadi. Yoki menga pul bering ko’rasiz nima qilishimni deyishadi. Lekin ular muvaffaqiyatga erishish sirini bilishganda yani asosiysi pul emasligini, buning uchun bilim, madaniyat va odamlar bilan tanishish kerakligini tushinishgada boshqacha bo’lar edi. Chunki boylar bizneslari gullashi uchun har xil odamlar bilan tanishadilar, yordam beradiganlarni topadilar. Shu bilan bir qatorda pul muvaffaqiyatning 15 %ni qolganlari esa olingan bilim, tajriba va harakat bilan kelishini takidlashadi. Bu esa g’alaba garovidir.

25. Kambag’al odamlar pulim bo’lmasa ham o’zim yaxshi odamman deydilar. Ular huddi puli yo’qligidan faxrlanishi kerakday gapirishadi. Shu bilan ular yaxshiyam pulim yo’q, bo’lmasa hozirgiday yaxshi odam bo’la olmasdim deyishadi. Boylar esa boylik ko’proq yaxshilik qilishga imkon beradi deb fikrlaydilar. Buni har bir aqli bor odam to’g’ri ekanligini bilsa bo’ladi. Ko’pincha odamlar men do’stimga yaxshilik qilgandim u esa buni qadrlamay, rahmat aytish o’rniga, meni ko’rib ters o’girilib ketdi deyishadi. Asli bu fikr noto’g’ri. Agar buni yaxshilik uchun qilgan bo’lsa undan javob kutishning xojati yo’q. Ular shunchaki yaxshi bo’lib, Alloh o’zi mukofotlashini kutsalar bo’lgani. Boylarning boy bo’lib ketish sirlaridan biri ham ana shunda. Ular berib undan javob kutishmaydi.

26. Kambag’al odamlar faqat og’ir va ko’p mehnat qilib boy bo’lish mumkin deb o’ylashadi. Chunki ular aslida jismoniy mehnatga o’rganib qolishgan. Ko’proq ishlashsa yaxshiroq yashashga ishonishadi. Boy odamlar esa boy bo’lish uchun o’ylash kerak deydilar. Ular bitta sirni bilib olishgan. Odam ko’p ishlagani uchun boy bo’lmaydi, odam yaratish tomondan o’ylagani uchun puli ko’p bo’ladi degan sirni . Aynan odamning fikri naqd pulga aylanadi. Boylik, yaratish va fikrning natijasi bo’ladi, og’ir va ko’p mehnat natijasida emas degan gap ham bekorga aytilmagan. Pul odam aql quvvatini ishlatganda ko’payadi. Bu esa boylar va kambag’allarning navbatdagi farqini yaqqol ko’rsatib qo’yadi. Yani boylar aqlidan foydalanib pul topishsa, kambag’allar og’ir jismoniy mehnati bilan kun kechirishadi.

27. Kambag’al odamlar raqobat tomondan qarab o’ylaydilar. Shuning uchun ham ular hech narsa yaratishmaydi va hech qanday loyihani amalga oshirishmaydi. Sababi ular hali hech nima qilmasdan turib raqobatchilar bilan ovoro bo’lishni o’ylab boshlarini qotiradi va bu ish menga emas udan ko’ra tinchgina o’z ish joyimda ishlaganim ma’qul deb yuraverishadi. Boylar esa boshqalarga o’xshamaslik tomondan o’ylaydilar. Ular buni qilish kerakmi demak qilaman. Buning uchun nimalar mendan talab qilinadi deb o’ylab uning chorasini topishadi va maqsadlariga erishishadi.

28. Kambag’al odamlar pulini yo’qotib qo’yish tomondan qarab o’ylaydilar. Chunki ular yo’qotganlarini ko’p gapiradilar, noliydilar yoki shu odam bilan ishlagandim pulimni yo’qotdim. Bekor shu ishni qilgan ekanman. Shuncha vaqtim, shuncha mijozlarimni yo’qotdim deydilar. Yana bir misol kambag’allar uyini tamirlashni, kamunal to’lovlarni to’lashni va ularning hammasi pul turishini gapirishdan charchashmaydi. Hullas ular qo’lidagi pulini ketishini o’ylab tashvishlanadi. Bu esa uning sog’lig’iga ham ta’sir qilmay qolmaydi. Boy odamlar esa pulini ko’paytirish tomondan qarab o’ylaydilar. Ular diqqat e’tiborlarini daromadlarini ko’paytirishga qaratadilar. Fikrlashdagi shu farq kimnidir boy, kimnidir esa kambag’al qiladi.

29. Kambag’al odamlar tejash kerak deb fikr qiladilar. Ota-oanalar ham bolalariga pul berganda doim tejab ishlat deyishadi. Balki shu gapni eshitaverganidan ularda pulga shunday munosabat paydo bo’lgandir. Ular yana pullarini tejash maqsadida har doim arzon molga yopishadilar. So’ngra olgan mollari tez yaroqsiz bo’lganligi uchun uni tuzatishga beradilar. Boylar bo’lsa pulni boshqarish kerak deb o’ylardilar. Sababi ular agar qimmat sifatli mahsulot olsam u menga uzoq xizmat qiladi deb fikrlashadi. Yoki keyingi safar yana shunaqa mahsulotga ishim tushmaydi deyishadi. Bundan aniq bo’ladiki ular yaxshi narsa menga uzoq ishlaydi deb o’ylaydilar. Bu esa pulni boshqarish deb ataladi.

30. Kambag’alar iloji boricha pul bilan to’lash kerak emas yoki kamroq to’lash kerak deb fikr qilishadi. Ularning ko’pi shunday o’ylaydi. Kambag’allar uning badalini do’stlik bilan yoki vaqt bilan to’lashga tayyor turadilar. Nimanidir 1000 so’m arzonrog’i bo’lsachi deb bozorni kezib chiqadilar. Bu bilan esa pullarini iqtisod qilishga harakat qiladilar. Shuning uchun pulga kelganda ular iloji boricha tejashga urinadilar. Tejashga urinib do’stlari, qarindosh urug’lari bilan munosabatlarini buzadilar. Hatto oiladagi axillikni ham buzishgacha boradilar. Lekin bu yaxshilik bilan tugamaydi. Boylar esa pul bilan to’lasang arzonga tushasan deb o’ylaydilar. Ular xursand bo’lib pul beradilar. Lekin odamgarchiliklarini saqlab qoladilar. Ularga barchasi birday kerak va ular buni juda yaxshi anglab yetishgan. Shuning uchun ularning do’stlari juda ko’p, hurmatlari yuqori va nomlari yaxshilar qatorida jaranglaydi.

31. Kambag’al odamlar ko’proq pul topish uchun bir nechta joyda ishlash kerak deb o’ylaydilar. Ular ko’p pul topaman deb jonlarini jabborga berib ishlashadi. To’g’ri shu bilan yaxshigina pul ham topishadi. Lekin ular bilmaydiki vaqt o’tib sog’liklarida qandaydir o’zgarish bo’lsa, topgan pullarining barchasini yo’qotib qo’yishlari mumkinligini. Boylar esa ishlaydigan vaqtni ko’paytirmasdan, daromatni oshirish kerak deb o’ylashadi. Boylar bu masalani hal qiladigan moliyaviy dastakni qo’lga oladilar. Vaqt bilan pul moliyaviy dastak bo’lishi va vaqtni tejab pulni ko’paytirish mumkinligini biladilar. Boylar shunday qiladiki mana bu narsani olsam, shuncha vaqtda, mana shuncha daromat olaman va bu mening ehtiyojlarimni qoplashga va vaqtimni tejashga xizmat qiladi zamirida.

32. Kambag’al odamlar boylikning asosiy dastagi bo’lgan vaqtlari va pullarini sotadilar. Agar odam ishga kirsa vaqtini sotadi. Shuning uchun oylik oladi. Qo’liga pul tushishi bilan bankga depozid uchun qo’yadi. Demak bank uning pulini sotib olayabdi. Agar odam do’konga borsa topgan puli evaziga nimadir oladi. Boy odamlar esa boshqalarning vaqti va pullarini sotib oladilar. Keyin bankga borib kredit oladilar. So’ngra biznes qiladilar. Ko’rib turganingizday boy bu ishi bilan boshqalarning vaqti va pullarini sotib olayabdi.

Boy bo’lish uchun faqat vaqt va pul kerak. Ular bir-birini to’ldirib turishi lozim. Ishlovchilar qancha ko’p bo’lsa vaqtdan shuncha ko’p yutiladi. Shuning uchun ham boy odamlar vaqt va pulni sotib oladilar.

33. Muvaffaqiyatning to’sig’i odamning fikrida bo’ladi. Kambag’allikni butun qobilyatimizni yo’qotishdek tushinishimiz kerak. Dunyoda boy bo’lishni xohlamaydigan odamning o’zi yo’q. Lekin bularning hammasi ham bunga erisha olmaydi. Chunki ularning fikrida boy bo’lishga halaqit beradigan to’siq bor va ularning o’zi bu haqda bilmaydilar. Masalan bog’bon suv ochmoqchi bo’lsa shunchaki ariqni tozalab yo’lidagi to’siqlardan tashlaydi. So’ngra u suvni kutadi. Suvni bog’bon hech qachon majburlab olib kelmaydi, suv o’zi keladi. Shu narsani tushinib olish kerak. Shunga o’xshab agar fikridagi to’siqni olib tashlasak u o’ziga ishonadigan bo’ladi. Paydo bo’lgan imkoniyat esa unga ishtiyoq beradi.

34. Umid orzuyimizni haqiqat qiladigan mayoq bo’ladi. Bizdagi umid bizni zafar qozonishga undaydi. Shuning uchun umidni hech qachon yo’qotmaslik kerak. Hayotda nima bo’lishiga qaramay o’zingizga ishoning. Odamning ko’nglida doim umid bo’lishi va hammamiz barchasini yo’li borligini tushinib olishimiz kerak. Odam suvga tushib ketsa bu uning o’lganini anglatmaydi, agar u harakat qilmasa o’limidan darak beradi. Agar hayotimizda qiyinchilik paydo bo’lsa shu qiyinchilikni deb to’xtamasligimiz faqat oldinga harakat qilishimiz lozim.

35. Irsiyatning yomonligi. Oldinga yurayotganda o’tish qiyin bo’lgan yana bitta to’siq yomon irsiyat ekan. Lekin hozirgi rivojlangan davrda ko’pchilikning aqli bilan shu muammoni hal qilib muvaffaqiyatga erishsa bo’ladi. Hozir sog’lig’i yomon odamlar taniqli rassom bo’layotganini, kerak bo’lsa nogiron oyoq-qoli yo’q odamlarni dunyo tan olganini bilamiz. Yani oldingi odamlar ko’pchilikning aqli bilan imkoniyatga erishishni bilishmagan. Hozirgi hayot esa bunga imkon beradi. Hullas hayotda nimagadir erishmoqchi bo’lsak o’z qobilyatimizdan va bor imkoniyatimizdan foydalanib qolishimiz kerak.

36. Agar odam hayotdan ko’p narsa umid qilayotgan bo’lsa unda ko’pchilik bilan ishlashga tayyor turishi kerak. Hozir zamon juda ham o’zgargan. Bunda hatto odamlardan ko’ra davlatlar ham bir-biriga bo’g’lanib qolyabdi. Qizig’i odam kimgadir bog’liq bo’lganda imkoniyat ham ko’payadi. Bunda birinchi o’ringa menni emas bizni qo’ysangiz manmanligingizni, qo’rquvni va ishonchsizlikni tashlasangiz to’siqlar ham yo’q bo’lib ketadi.

37. Maqsadsiz yashash. 88 % odamsiz odamlar aniq bir maqsadsiz yashashar ekan. Ularning hayotda hech narsaga erisha olmaganligining bitta sababi ham shu. Lekin o’ylab qarasak hammaning ham yoshlikda qandaydir orzusi bo’ladi. Ammo vaqt o’tib maqsadi bo’lmay qoladi. Balki katta bo’lguncha odamning salbiy tajribasi ko’payib, odamlarning ishlari yurishmaganini etishgandan keyin shunday bo’lgandir. Nima bo’lsa ham hozirgi zamonda bu ish yaxshilikga olib kelmaydi. Chunki biz eski davrdan o’tib yangi maqsadlar bilan ishlaydigan davrda yashayabmiz. Shuning uchun ham bo’lgan voqealarni iloji boricha unutib, ishonch bilan maqsad qo’shish va bu dunyoda unga qarab intilish zarur.

38. Bilim kamligi. Maqsadga yetishimizga bilim kamligi halaqit qiladi. Lekin buni tuzatish mumkin. Hozir bilimni olish ham qiyin ish bo’lmay qolgan. Agarda siz shunchaki oddiy hayotga kelib yana shunday ketmoqchi bo’lsangiz sizga bilimning nima keragi bor. Baribir o’qib, bilim olib, amal qilmaganingizdan keyin buni sizga tavsiya qilolmayman, ammo yuksalmoqchi bo’lsangiz kitobni hozirdan qo’lga olishingiz kerak bo’ladi. Bu esa sizga cheksiz imkoniyatni, so’g’lom oilani va cheksiz muhabbatni inom etadi. Bundan foydalanib qoling.

39. Intilishning yo’qligi.Bizga intilishning yo’qligi halaqit beradi. Bu esa jiddiy sabab. Chunki hayotda muvaffaqiyatga erishish uchun harakat qilish kerak. Bu dunyoda boy bo’lish kambag’al bo’lishdan osonroq , muvaffaqiyatsizlikdan ko’ra unga erishish osonroq ekan. Hatto omadsizlik omaddan ko’ra qimmatroq turar ekan. Nima uchun odam ishtiyoqsiz bo’lib qoladi? Chunki unda xohish bo’lmaydi. Qachon xohish bo’lmaydi? Dangasa bo’lsa yoki atrofdagilarning unga ta’siri bo’lsa xohish bo’lmaydi. Bunda uning atrofidagi barchaning ulushi qo’shiladi. Shunday ekan atrofingizni bir qarab qo’ying. Agar yuqorida keltirilganday bo’lsa u muhitni yoki odamlarni o’zgartiring. Axir qozonga yaqin yursang qorasi yuqadi deb bekorga aytilmagan.

40. Intizom yetishmasligi ham muvaffaqiyatga erishishga halaqit beradi. Bu muammoni hal qilish uchun o’zingizni qo’lga olishni o’rganishingiz kerak. Masalan biror joyda ishlasak unga kimdir qarab turadi. O’zini-o’zi intizomli qilish uchun esa odamdam iroda talab qilinadi. Buning esa eng oson yo’li sport bilan shug’illanish. Unitmang irodasiz odam intizomli bo’la olmaydi. Undaylar o’zlariga ertadan boshlayman yoki uning ertasiga bilim olishni boshlayman deydiyu baribir buni qila olmaydi. Ular doim reja tuzadi, ammo reja tuzila vassalom unga amal qilmaydi. Shuning uchun bir narsani tushinib olish zarur. Agar o’zimizni tarbiyalamoqchi bo’lsak intizomni o’rganishimiz kerak bo’ladi.

41. Sog’liq yomonligi ham yana bir to’siqlardan biri hisoblanadi. Odam sog’lig’i yomon bo’lishini, o’zini yomon sezishining sabablaridan qutilib to’liq sog’ yurishi mumkin. Buning uchun esa odam o’zini qo’lga olishi va jismoniy holatiga qarab yurishni o’rganish kerak. Sog’liqni 1 navbatda yomon odatlar buzadi. Masalan ortiqcha ovqatlanish, yomon narsalarni o’ylash, jinsiy uyg’unlik yo’qligi va toza havodan kam nafas olish so’gliqni yomon qiladi. So’g’liq yaxshi bo’lishi uchun bir nechta qoidaga amal qilishi kerak. Buning uchun dastlab odam o’zini tartibga solishi, vaqtli uhlashi va erta turishi kerak bo’ladi. Keyin esa ovqatlanish ratsionini sifatiga ham e’tibor berishi kerak. Bu ham orgonizmni sog’lom ishlashiga yordam beradi. Keyingisi jismoniy holat. Jismoniy holatning yaxshi bo’lishi uchun ko’proq harakat qilishi kerak. Chunki shuni hozir qilmasangiz qariganingizda qilishga majbur bo’lasiz. Shuning uchun bunga vaqt ajratish zarur. Bu bilan sog’lom hayot kechirasiz.

42. Muhit yomonligi. Ayniqsa bolalikdagi muhitning yomon bo’lishi. Jinoyi muhit, noto’g’ri yashaydigan oila va shunga o’xshagan muhitdan chiqishi uchun odamga katta iroda kerak. Lekin bunga o’xshash muammolarni hal qilgan odamlar haqida juda ko’p misollar keltirish mumkin. Oilangiz kambag’alligi sizni ham kambag’al bo’lasiz degani bo’lmaydi. Ota-onasi ajralgan oilalarning farzandlari ham kun kelib oilali bo’lishganda ular ham ajralib ketadi degani bo’lmaydi. Agar bola bolalar uyida ulg’aysa bu ham yomon emas. Shunchaki yoshlikdagi muhitni o’zgartirishni tushinish kerak holos. Bolalik o’tib ketdi endi bizni yangi marralar, ulkan yutuqlar kutib turibdi.

43. Ertaga qoldirish. Bu ham katta to’siqlardan biri hisoblanadi. Odam omadsiz bo’lishining ko’p uchraydigan sababi ham shu aslida. Bitta iltimos shuni bugunoq tashlashimiz kerak. Bundan buyog’iga biror narsaga ega bo’lmoqchi ekanmiz uni bugundanoq boshlashimiz zarur. Chunki buni qilishimiz uchun bizda atiga 72 soat vaqtimiz bo’ladi. Agar bundan foydalanmasak yana 5 yil gacha bunday imkoniyatni kutib umrimiz o’tib ketishi mumkin. Men sizga aytsam vaqtimiz o’tib ketayabdi. Ertaga bu o’z nomi bilan ertaga. Lekin biz bugun yashayabmiz. Ertaga bo’lish bo’lmasligimizni Hudo biladi.

44. Qat’iyatsizlik. Buning o’rnini hech narsa bosa olmaydi.Nimadir o’xshamasa e’tibor bermang, shubhalanmang ham. Omadsizlik bilan qiyinchilik har doim hammaning boshida bo’ladi. Daraxtga chiqayotgan odamning qulash ehtimoli bo’ladi. Qancha balandga chiqsa yiqilib tushishi shuncha ko’p bo’ladi. Ammo mevaning eng shirini daraxt uchida bo’ladi. Hayotda ham shunday. Eslab qoling muvaffaqiyat bilan omadsizlik orasi bir qadam. Shuning uchun ko’plar tadbirkorlik qilish uchun qarzga botadilar. Odam bir zumda barchasidan ajralishi mumkin ammo qat’iyat baribir yengadi.Qiyinchiliklardan o’tishga yordam beradi. Bunda sabr qilish va harakatni to’xtadmaslik talab qilinadi.

45. Pulli o’yinlarga o’rganib qolish. Bunga o’rgangan odamning oxiri yaxshi bo’lmaydi. Bunday odam sabr qilishni, qat’iyatni va o’zini qo’lga olishni o’rganishi kerak. Hammaga sir emaski pul o’z o’zidan kelmaydi shu qatorda g’alaba ham. Nimagadir erishish uchun mehnat qilish kerak. Pulli o’yinlar esa odamni hayotdan sovutib, qarzga botishigacha olib boradi. Uning o’rniga barqarorligi aniq bo’lgan yo’ldan borib muvaffaqiyatga tezroq erishish mumkin. Bu yo’ldan boradigan odam tez boyishday sarob yo’lni o’zidan nari qiladi. Ko’p odamlarni omadsizliklarining bitta sababi o’sha o’yinlarga o’rgangani bo’ladi. Ular shu bilan tez boyib ketaman deb o’ylashadi. Ammo boylik ulardan qochaveradi.

46. Shahvoniy ishtiyoqni to’xtata olmaslik. Shahvoniy quvvat odamni harakatga undaydigan kuchli stimul hisoblanadi. Kimdir bunga qo’shilmasligi mumkin. Lekin buni to’g’ri tushunmoq zarur. Ko’p odamlar juftini yo’qotgandan keyin o’zini ham yo’qotib qo’yadi. Chunki buning barchasi shahvoniy quvvat bilan bog’liq. Odam shuni ushlab turishni bilishi kerak. Odamlarga chiroylisan, bugun yanada ochilib ketibsan degan gap juda yoqadi. Lekin eslab qoling. Jinsiy quvvatni tartibsiz saqlamaslik, kimga bo’lsa ham beravermaslik lozim. Aks holda u fikrlashni susaytirib qo’yadi. Chunki odam jinsiy quvvatdan kuch oladi.

47. Haddidan oshish kasallikga, omadsizlikga va insoniylikni yo’qotishga olib keladi. Hamma narsada meyorni bilish kerak. Nima bo’lishidan qat’iy nazar haddidan oshish omadsizlikga ro’baro’ qiladi. Masalan 5 tonnalik mashinaga 12 tonna yuk ortsangiz mashina o’tirib qoladi yoki uzoqqa bormaydi. Agar 3 kun to’xtovsiz ishlasangiz yuragingiz mashinaning ko’yiga tushib qoladi. Bu dunyoda sevgisiz yashab bo’lmaydi. Ammo menga bu kerak emas, bu siz ham yashayveraman deb keyinchalik hammadan nafratlanib yashab noto’g’ri. Shunga o’xshab hayotda bilimsiz, tajribasiz, o’qimasdan yashab bo’lmaydi. Hamma narsani oldindan o’ylab oldindan rejalashtirish zarur. Ish kuningizni shunday reja qilingki oila va dam olishga vaqt qolsin.

48. Fe’lning yomonligi. Hammaning ham biror yomon odati bor. Kimdir qo’pol, yana kimdir yolg’onchi, boshqasi esa aytgan joyiga kelmaydigan bo’ladi. Bunday odamlardan hamma qochadi. Yomon fe’lini tuzatmaydigan odam boshqalar bilan biror ish qilishni o’ylamasa ham bo’ladi. Bundan oldin u o’sha fe’lidan voz kechishi kerak. Ana o’shanda muvaffaqiyat haqida sherikchilik haqida bosh qotirsa yarashadi. Chunki odam istagan narsasini shunchaki ololmaydi. Istaganini olish uchun uning badalini to’lashi kerak. Yani maqsadlarga erishish uchun kamchiliklardan qutilish zarur.

49. Noto’g’ri kasb tanlash. Hozirgi ishidan norozi bo’lgan odam hech qachon zafar qozonmaydi. Shuning uchun odam o’ziga yoqadigan, u uchun hammasiga tayyor bo’ladigan ish bilan shug’illanishi kerak. Odam ishini yoqtirsa, o’ziga ishonsa albatta g’alaba uniki bo’ladi. Ammo ko’pchilik muvaffaqiyatga erishganlarga qarab ish tanlashadi. Ularga o’xshashga harakat qilashadi. Lekin kimningdir muvafaqiyatga erishgani sizning ham taqdiringiz shunday bo’ladi degani emas. Ular shu ishni sevishadi. Undan rohat olishadi. Agar muvaffaqiyatga erishish zarur bo’lsa mayli boshqalardan ilhomlansin ammo o’ziga yoqqan ish bilan shug’illangani ma’qul bo’ladi. Bu esa odamlarning ko’zlagan maqsadlariga yetkazmay qolmaydi.

50. Ishtiyoqsizlik. Odamga bu ham ancha halaqit beradi. Dastlab ishtiyoq tushinchasini bilib olaylik. Ishtiyoq odamni ichidagi tinchlik bermas quvvat hisoblanadi. Buning yordami bilan shuni qilmasam ko’nglim yorishmaydi deydigan bo’ladi. Shuning uchun bo’lsa kerak ichidan nimadir kemirayotganga o’xshaydi. Buni qarangki odamda shunday ishtiyoq bo’lsa atrofidagilar ham shuni his qilishadi. Agar o’zimizda ishtiyoq bo’lmasa boshqalarga ham ishtiyoq berish qo’limizdan kelmaydi. Chunki bizdan atrofimizdagi odamlarga ishtiyog’imiz o’tadi. Ularni oldinga qarab yurishga undaydi. Agar ishtiyoq bo’lmasa hech narsa bo’lmaydi. Tanishlaringiz, yordam beradigan fikrlaringiz bo’lsa ham omadsiz bo’lib qolaverasiz.